Source: https://www.slov-lex.sk/static/SK/ZZ/1988/172/19890101.html
Timestamp: 2020-08-06 01:42:39+00:00
Document Index: 6793436

Matched Legal Cases: ['§ 16', '§ 19', '§ 15', '§ 17', '§ 18', '§ 19', '§ 20', '§ 21', '§ 22']

daň z príjmu občanov z poľnohospodárskej výroby.
jednotné roľnícke družstvá a spoločné podniky;10)
Základom dane z objemu miezd a odmien je objem mzdových prostriedkov a odmien za prácu zúčtovaných v bežnom roku na výplatu znížený o odmeny vyplácané podľa predpisov autorského práva.12)
Sadzba dane zo zisku je 50 % zo základu dane.
DAŇ Z PRÍJMU OBČANOV Z POĽNOHOSPODÁRSKEJ VÝROBY
Daňovníkmi dane z príjmu občanov z poľnohospodárskej výroby sú občania, ktorí vykonávajú poľnohospodársku výrobu na vlastný alebo spoločný účet.
Ak poľnohospodársku výrobu vykonáva spoločne viac občanov, podliehajú dani spoločne a nerozdielne.
Predmetom dane z príjmu občanov z poľnohospodárskej výroby sú príjmy:
z poľnohospodárskej výroby, lesníctva, rybnikárstva vykonávaných na pozemkoch a vodných plochách vo vlastníctve občanov,18) v trvalom alebo dočasnom užívaní, prípadne užívaných na základe iného právneho vzťahu alebo vykonávaných bez pozemkov;
z vedľajšej výroby a z príležitostnej činnosti vykonávanej v súvislosti s poľnohospodárskou výrobou.
Za príjmy z činností uvedených v odseku 1 sa považujú príjmy:
z rastlinnej výroby bez ohľadu, či ide o pestovanie bežných kultúr alebo plodín (ďalej len „kultúry“) alebo zvláštnych kultúr, alebo výrobky pestovania lesa, ostatné lesné výrobky a ťažbu lesa;
zo živočíšnej výroby, a to bez ohľadu, či sa vykonáva v nadväznosti na rastlinnú výrobu alebo bez rastlinnej výroby;
z predaja poľnohospodárskych výrobkov z vlastnej rastlinnej a živočíšnej produkcie včítane poľnohospodárskych výrobkov nakúpených alebo prevzatých od iných občanov;
z príležitostnej činnosti, pri ktorej sa využívajú výrobné prostriedky slúžiace poľnohospodárskej výrobe spravidla v čase, keď sa plne nevyužívajú pre túto výrobu;
z vedľajšej výroby nadväzujúcej na rastlinnú a živočíšnu výrobu, zo spracovania vlastnej poľnohospodárskej produkcie alebo z príležitostnej výroby.
Za príležitostnú činnosť, vedľajšiu výrobu, príležitostnú výrobu alebo predaj poľnohospodárskych výrobkov sa nepovažuje taká činnosť, ktorú daňovník vykonáva na základe povolenia národného výboru19) alebo ak príjmy z týchto činností presahujú po odpočte výdavkov vynaložených na ich dosiahnutie príjmy, ktoré sú predmetom dane podľa odseku 1 písm. a)20)
Od dane z príjmu občanov z poľnohospodárskej výroby sú oslobodení diplomatickí zástupcovia poverení v Československej socialistickej republike, konzulovia z povolania a ďalšie osoby, ktoré podľa medzinárodného práva požívajú výsady a imunitu, za predpokladu, že nie sú československými štátnymi občanmi a že je zaručená vzájomnosť.
Od dane z príjmu občanov z poľnohospodárskej výroby sú oslobodení členovia jednotných roľníckych družstiev, pokiaľ ide o príjmy, ktoré im vypláca družstvo ako odmenu za prácu, prípadne ako splátky na náhradu za odovzdaný majetok.
Príjem podrobený dani z príjmu občanov z poľnohospodárskej výroby sa vypočítava podľa skutočne dosiahnutých peňažných príjmov. U daňovníkov vykonávajúcich poľnohospodársku výrobu na pozemkoch sa určí tento príjem najmenej vo výške zodpovedajúcej súčinu priemernej normy výnosnosti pripadajúcej na 1 ha poľnohospodárskej pôdy a celkovej výmery všetkých pozemkov spôsobilých na poľnohospodárske obrábanie. Príjem z rastlinnej výroby v skleníkoch a fóliovníkoch sa určí najmenej vo výške desaťnásobku príjmu vypočítaného podľa priemernej normy výnosnosti, pokiaľ nemožno zistiť skutočne dosiahnuté príjmy z tejto činnosti.
Priemerné normy výnosnosti na 1 ha poľnohospodárskej pôdy sú ustanovené v prílohe č. 2.
Do celkovej výmery rozhodnej pre výpočet príjmu podrobeného dani podľa priemernej normy výnosnosti sa započítavajú:
pastviny, pokiaľ podľa predpisov o ochrane poľnohospodárskeho pôdneho fondu nebola uložená ich premena na ornú pôdu, dvoma desatinami skutočnej výmery;
hospodársky využívané vodné plochy troma desatinami skutočnej výmery;
ostatná poľnohospodárska pôda plnou výmerou;
ostatná nepoľnohospodárska pôda,18) ktorá sa využíva na poľnohospodársku výrobu, plnou výmerou.
Ak sa príjem určí podľa priemernej normy výnosnosti, je rozhodná celková výmera pozemkov uvedených v odseku 3 podľa stavu k 31.decembru roka, za ktorý sa daň vyrubuje, prípadne ku dňu zániku daňovej povinnosti počas roka.
Od skutočne dosiahnutých príjmov sa odpočítajú výdavky na dosiahnutie a zabezpečenie príjmov paušálnou sumou, a to pri príjmoch:
zo živočíšnej výroby a zo zvozu dreva z oblastí postihnutých kalamitou 50 %;
z pestovania zvláštnych kultúr a zo zvozu dreva, ak nejde o prípad uvedený pod písmenom a), 40 %;
v ostatných prípadoch 20 %.
Ak daňovník preukáže hodnovernými dokladmi výdavky vyššie ako ustanovené v odseku 5, zníži sa skutočne dosiahnutý príjem o preukázané výdavky. Výdavkami vynaloženými na dosiahnutie príjmov nie sú výdavky na zlepšenie a rozmnoženie majetku, odpisy za opotrebenie alebo znehodnotenie a straty na majetku. Sumy vyplácané poľnohospodárskymi organizáciami za prísun včelstiev k poľnohospodárskym hmyzosnubným kultúram majú charakter náhrady nákladov vynaložených na dosiahnutie príjmov a nezapočítavajú sa do základu dane.
Pre určenie odpočítateľných výdavkov podľa odseku 5 sa považujú:
za živočíšnu výrobu: chov hovädzieho dobytka, prasiat, kôz, koní, hydiny, ostatných hospodárskych zvierat, kožušinových a laboratórnych zvierat, včiel, sladkovodných rýb, priadky morušovej, slimákov pre konzumáciu, a to včítane produktov a výrobkov z ich chovu;
za zvláštne kultúry: vinič hroznorodý, chmeľ, tabak, zelenina, ovocie, liečivé, koreninové a aromatické rastliny, kvetiny a okrasné dreviny, ovocné dreviny, pestované huby, výrobky pestovania lesa, ostatné lesné výrobky, semená, sadivo a množiteľský materiál každého druhu, a to včítane produktov z týchto kultúr. Na účely tohto zákona sa ku zvláštnym kultúram zaraďuje aj ťažba dreva.
Základom dane z príjmu občanov z poľnohospodárskej výroby sú príjmy vypočítané podľa odsekov 1, 5 a 6 znížené o sumu 6 000 Kčs
- 10 000 10 %
10 000 20 000 1 000 Kčs a 20 % zo základu presahujúceho 10000 Kčs,
20 000 30 000 3 000 Kčs a 30 % zo základu presahujúceho 20000 Kčs,
30 000 40 000 6 000 Kčs a 40 % zo základu presahujúceho 30000 Kčs,
40 000 50 000 10 000 Kčs a 50 % zo základu presahujúceho 40000 Kčs,
50 000 - 15 000 Kčs a 60 % zo základu presahujúceho 50000 Kčs.
Správca dane môže
určiť daň z príjmu občanov z poľnohospodárskej výroby paušálnou sumou a jej výšku určiť v závislosti od výšky predpokladaných príjmov, ktoré sú predmetom dane (§ 16);
upraviť výšku dane z príjmu občanov z poľnohospodárskej výroby platenej paušálnou sumou alebo zrušiť určenie dane paušálnou sumou pre zdaňovacie obdobie nasledujúce po zdaňovacom období, v ktorom sa zistilo, že jej výška už nezodpovedá príjmom dosahovaným z činností, ktoré sú predmetom dane.
Správca dane ,môže
zvýšiť daň z príjmu občanov z poľnohospodárskej výroby až o 30 % daňovníkovi, ktorý predáva poľnohospodárske výrobky priamo spotrebiteľom alebo ak zamestnáva občanov v pracovnom pomere;
znížiť daň z príjmu občanov z poľnohospodárskej výroby vypočítanú podľa § 19 až o 50 % daňovníkom starším ako 65 rokov a daňovníkom so zmenenou pracovnom schopnosťou.
Daňovníkom, ktorí majú príjem z pestovania zvláštnych kultúr alebo z vykonávania živočíšnej výroby vo väčšom rozsahu, z príležitostnej činnosti alebo vedľajšej výroby, môže správca dane uložiť, aby viedli záznamy o skutočne dosiahnutých peňažných príjmoch a výdavkoch a doklady uschovávali, a to po dobu 5 rokov od konca príslušného zdaňovacieho obdobia.
Zákon č. 90/1988 Zb.
ŠTVRTÁ ČASŤ DAŇ Z PRÍJMU OBČANOV Z POĽNOHOSPODÁRSKEJ VÝROBY
§ 15 Daňovníci dane
§ 17 Oslobodenie od dane
§ 18 Základ dane
§ 19 Sadzba dane
§ 20 Daň určená paušálnou sumou
§ 21 Zvýšenie a zníženie dane
§ 22 Záznamová povinnosť